CELEX: 62019CN0110
Language: el
Date: 2019-02-11 00:00:00
Title: Υπόθεση C-110/19: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 11 Φεβρουαρίου 2019 — Raggio di Sole Società Cooperativa Onlus κατά Comune di Ostuni, Consorzio per L’Inclusione Sociale dell’Ats Fasano — Ostuni — Cisternino

27.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/13
            
         
      Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 11 Φεβρουαρίου 2019 — Raggio di Sole Società Cooperativa Onlus κατά Comune di Ostuni, Consorzio per L’Inclusione Sociale dell’Ats Fasano — Ostuni — Cisternino
      (Υπόθεση C-110/19)
      (2019/C 182/16)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      
         Αναιρεσείουσα: Raggio di Sole Società Cooperativa Onlus
      
         Αναιρεσίβλητοι: Comune di Ostuni, Consorzio per L’Inclusione Sociale dell’Ats Fasano — Ostuni — Cisternino
      
         Προδικαστικό ερώτημα
      
      Αντιβαίνει στο δίκαιο της Ευρωπαϊκής Ένωσης (και ειδικότερα στις αρχές της δικαιολογημένης εμπιστοσύνης, της ασφάλειας δικαίου, της ελεύθερης κυκλοφορίας, της ελευθερίας εγκαταστάσεως και της ελεύθερης παροχής υπηρεσιών) εθνική ρύθμιση, όπως αυτή του άρθρου 83, παράγραφος 9, του άρθρου 95, παράγραφος 10, και του άρθρου 97, παράγραφος 5, του ιταλικού Codice dei contratti pubblici (κώδικα δημόσιων συμβάσεων), βάσει της οποίας η παράλειψη μνείας από προσφέροντα σε δημόσιο διαγωνισμό του κόστους της εργασίας και της ασφάλειας για τους εργαζομένους επιφέρει άνευ ετέρου τον αποκλεισμό από τον διαγωνισμό, χωρίς να επιτρέπεται στον συγκεκριμένο προσφέροντα να επωφεληθεί εν συνεχεία από τη δυνατότητα «συμπλήρωσης ή διευκρίνισης των υποβληθέντων εγγράφων», τούτο δε ακόμη και στην περίπτωση που η ύπαρξη τέτοιας υποχρεώσεως δηλώσεως απορρέει από διατάξεις αρκούντως σαφείς και γνωστές, και ανεξαρτήτως του γεγονότος ότι η προκήρυξη του διαγωνισμού δεν επαναλαμβάνει ρητώς την εν λόγω εκ του νόμου υποχρέωση ακριβούς μνείας;